ધોનીને વન-ડે ક્રિકેટમાં ૧૦,૦૦૦ રન પૂર્ણ કરવાની તક છે. તેણે અત્યાર સુધી ૩૧૮ વન-ડેમાં ૯,૯૬૭ રન બનાવ્યા છે. તેને ૧૦ હજાર રનની વિશિષ્ટ ક્લબમાં સામેલ થવા માટે હવે ૩૩ રનની જરૂર છે. જો તેને બેટિંગની તક મળે તો ટ્રેન્ટબ્રિજમાં જ આ સિદ્ધિ મેળવી શકે છે. ભારત તરફથી સચિન, સૌરવ ગાંગુલી અને રાહુલ દ્રવિડે વન-ડેમાં ૧૦ હજાર રન બનાવ્યા છે. ધોની ઇંગ્લેન્ડ સામે સર્વાધિક રન બનાવનાર ખેલાડી પણ બની શકે છે. આ માટે તેને ૯૯ રનની જરૂર છે. આ બંને દેશો વચ્ચે વન-ડેમાં સર્વાધિક રન બનાવવાનો રેકોર્ડ યુવરાજસિંહના નામે છે. યુવરાજે ૧,૫૨૩ રન બનાવ્યા છે. ધોની ૧,૪૨૫ રન સાથે ત્રીજા સ્થાને છે. સચિને ૧,૪૫૫ રન બનાવ્યા છે. ધોની પાસે આ ઉપરાંત વિકેટ પાછળ ૩૦૦ કેચ પૂર્ણ કરવાની પણ તક છે. તેણે ૨૯૭ કેચ ઝડપ્યા છે.